Diwar 1925 edo o chom hag o labourat eBerlin ma reas meur a vicher evel bizskriverez pe gwerzherez levrioù. E 1928 e timezas gant ar skrivagner tchekoslovak Franz Carl Weiskopf, hag eñ ezel eus ar strollad komunour hag eus kevredigezh ar skrivagnerien dispachourien-proletaerien. E 1931 e lakaas embann he levr kentañ evit ar vugale, Ede und Unku e ditl, gant an anv-pluenn Alex Wedding. E 1980 e voe lakaet da film gant an titl Als Unku Edes Freundin war. E 1933 ez ejont da Braha hag e 1939 ez ejont da Bariz ha goude-se da New York.